Lietuva 2023 m. Eurovizijoje

Lietuva dalyvavo 2023 m. Eurovizijoje, kuri vyko Liverpulyje, Jungtinėje Karalystėje. Lietuvos nacionalinis radijas ir televizija (LRT) norėdamas išrinkti dainą-atstovę organizavo nacionalinę atranką „Pabandom iš naujo! 2023“. Surengtą atranką laimėjo atlikėja Monika Linkytė su daina „Stay“. 

Atlikėja Monika Linkytė sėkmingai pasirodė pusfinalyje, kur surinkusi 110 taškų užėmė ketvirtąją vietą ir pateko į finalą, kuriame užėmė vienuoliktąją vietą su 127 taškais – tai ketvirtas geriausias Lietuvos pasiekimas konkurse.

Priešistorė 

‎Iki 2023 metų Lietuva Eurovizijos dainų konkurse dalyvavo 22 kartus, kai debiutavo konkurse 1994 metais. Geriausias šalies pasiekimas buvo pasiektas ‎‎2006‎‎ metais, kai grupė LT United‎‎ atliko ‎‎dainą „We Are the Winners“, jie finale užėmė šeštąją vietą. ‎‎Nuo 2004‎‎ m‎‎. konkurso, kuomet buvo įvesta pusfinalių sistema, Lietuva į finalą pateko 10 kartų. 

Praėjusiais metais Lietuvai atstovavo atlikėja Monika Liu su daina „Sentimentai“, ji sėkmingai pasirodė pusfinalyje, kur užėmė septintąją vietą su 159 taškais ir pateko į finalą, kuriame užėmė keturioliktąją vietą su 128 tašku – tai buvo šeštas geriausias Lietuvos pasiekimas konkurse.

Prieš Euroviziją

Pabandom iš naujo! 2023 

„Pabandom iš naujo!“ – nacionalinio finalo formatas, sukurtas LRT, siekiant atrinkti Lietuvos dainą 2023 m. Eurovizijoje. Atranką sudarė penkios laidos: dvi atrankinės laidos, du pusfinaliai ir finalas. Kiekvienoje atrankinėje laidoje pasirodė 15 dalyvių, iš kurių į pusfinalius pateko 10, pusfinaliuose iškrito dar po 5 dalyvius ir finale jų liko 10. Atranka prasidėjo sausio 21 d. ir vyko kiekvieną šeštadienio vakarą, kol pasiekė finalą vasario 18 dieną. Konkursą vedė Giedrius Masalskis ir Augustė Nombeko, tuo tarpu Richardas Jonaitis kalbino komisijos narius.

Formatas 
 LRT susimoka už dalyvavimą Eurovizijoje ir gauna transliacijos teises iš EBU;
 Paskelbiama apie prasidėjusį atrankos procesą ir laukiama dainų iš visų susidomėjusių atlikėjų;
 Iš pasiūlytų dainų sudaryta grupė atrenka 30 dainų;
 LRT paskiria finansavimą konkurso dalyvių pasiruošimui;
 Konkursas vyksta trimis etapais; jį sudaro: dvi atrankinės laidos, du pusfinaliai ir finalas;
 Žiūrovai ir komisija visuose atrankos etapuose balsuoja santykiu 50:50 skirdami balus (12, 10, 8-1), lygiųjų atveju aukščiau lieka komisijos favoritas;
 Finalo nugalėtojas atstovauja Lietuvai 2023 m. Eurovizijoje Liverpulyje;
 LRT finansuoja atlikėjo ir kitų delegacijos narių kelionę į Euroviziją, taip pat prisideda prie pasirodymo pastatymo.

Dalyviai 
Konkurse norintys dalyvauti dainų autoriai ar atlikėjai paraiškas LRT galėjo pateikti iki gruodžio 12 dienos. Kaip ir praėjusiais metais visuomeninis transliuotojas prisidėjo prie muzikinio kūrinio ir įvaizdžio išpildymo – visi dalyviai galėjo kreiptis ir gauti iki 1500 eurų, kuriuos galėjo panaudoti dainos tobulinimui ir/ar sceninio įvaizdžio formavimui. 2022 m. gruodžio 20 d. LRT paskelbė „Pabandom iš naujo! 2023“ 30 dalyvių ir jų dainų pavadinimų sąrašą. Gruodžio 23 d. LRT pranešė, jog iš atrankos diskvalifikuojama Lina Štalytė, nes jos daina „My Body“ buvo išleista dar 2020 m., ją konkurse pakeitė grupė „The Pixls“ su daina „Šaukt“.

Sugrįžtantys dalyviai 

Dauguma „Pabandom iš naujo! 2023“ dalyvių jau yra dalyvavę atrankoje ankstesniais metais, iš jų labiausiai išsiskiria Aistė Pilvelytė, kuri atrankoje dalyvavo jau 13 kartų. Tuo tarpu realios eurovizinės patirties turi Monika Linkytė, kuri atstovavo Lietuvai 2015 m. konkurse kartu su Vaidu Baumila, taip pat Justė Kraujelytė ir Baiba, kurios buvo pritarančiosios vokalistės. Kai kurie atlikėjai yra dalyvavę atrankoje tais pačiais metais su skirtingomis dainomis, kuomet viena daina atliekama solo, o kita su grupe ar duetu.

Atrankinės laidos

Pirma laida (sausio 21 d.) 
 Laidos įrašymo data - sausio 17 d., Didžioji LRT studija.
 Komisijos sudėtis: Ramūnas Zilnys, Leonas Somovas, Jievaras Jasinskis, Giedrė Kilčiauskienė ir Ieva Narkutė.
 Į pusfinalių etapą pateko Rūta Mur, Gabrielius Vagelis, Alen Chicco, Alen Chicco, Paulina Paukštaitytė, Noy, Il Senso, Il Senso, Baiba ir Luknė. Buvo pašalinti likę 5 atlikėjai.
 Laidos metu buvo sulaukta 6103 balsų iš žiūrovų.
 Laidos įrašas (lrt.lt mediateka)

Antra laida (sausio 28 d.) 
 Laidos įrašymo data - sausio 23 d., Didžioji LRT studija.
 Komisijos sudėtis: Ramūnas Zilnys, Vytautas Bikus, Stanislavas Stavickis-Stano, Giedrė Kilčiauskienė ir Ieva Narkutė.
 Į pusfinalių etapą pateko Beatrich, Monika Linkytė, Mario Junes, Matt Len, Petunija, Agnė, MoonBee, Gebrasy, Donata ir Antikvariniai Kašpirovskio dantys. Buvo pašalinti likę 5 atlikėjai.
 Laidos metu buvo sulaukta 8202 balsų iš žiūrovų.
 Laidos įrašas (lrt.lt mediateka)

Detali informacija apie balsavimą

Pusfinaliai

Pirmas pusfinalis (vasario 4 d.) 
 Pusfinalio įrašymo data - sausio 31 d., Didžioji LRT studija.
 Komisijos sudėtis: Ramūnas Zilnys, Vytautas Bikus, Stanislavas Stavickis-Stano, Leonas Somovas ir Ieva Narkutė.
 Į finalą pateko Rūta Mur, Petunija, Il Senso, Gabrielius Vagelis ir Justė Kraujelytė. Buvo pašalinti likę 5 atlikėjai.
 Pusfinalio metu buvo sulaukta 8030 balsų iš žiūrovų.
 Laidos įrašas (lrt.lt mediateka)

Antras pusfinalis (vasario 11 d.) 
 Pusfinalio įrašymo data - vasario 7 d., Didžioji LRT studija.
 Komisijos sudėtis: Ramūnas Zilnys, Ieva Narkutė, Vaidotas Valiukevičius, Monika Liu ir Duncan Laurence, pastarasis atlikėjas taip pat atliko savo dainą „Electric Life“.
 Į finalą pateko Beatrich, Paulina Paukštaitytė, Monika Linkytė, MoonBee ir Mario Junes. Buvo pašalinti likę 5 atlikėjai.
 Pusfinalio metu buvo sulaukta 10352 balsų iš žiūrovų.
 Laidos įrašas (lrt.lt mediateka)

Detali informacija apie balsavimą

Finalas (vasario 18 d.) 
 Finalas buvo tiesiogiai transliuojamas iš didžiosios LRT studijos Vilniuje.
 Komisijos sudėtis: Ramūnas Zilnys, Ieva Narkutė, Vaidotas Valiukevičius, Monika Liu, Jievaras Jasinskis, Raminta Naujalytė-Bjelle, Vytautas Bikus, Stanislavas Stavickis-Stano, Gerūta Griniūtė.
 Kaip kviestiniai atlikėjai pasirodė: grupė Tvorchi (Ukrainos atstovai 2023 m.), Duncan Laurence (2019 m. konkurso nugalėtojas) ir Monika Liu (Lietuvos atstovė 2022 m.).
 Finalą laimėjo ir Lietuvai 2023 m. Eurovizijoje atstovaus Monika Linkytė, ji laimėjo komisijos balsavimą ir liko antra žiūrovų balsavime, kur neženkliai nusileido Rūtai Mur.
 Finalo metu buvo sulaukta 50963 balsų iš žiūrovų.
 Finalo įrašas (lrt.lt mediateka)

Eurovizijoje 

2023 m. Euroviziją Lietuvoje transliavo LRT radijas ir televizija, transliacijas komentavo muzikos žurnalistas Ramūnas Zilnys. Lietuvos balus finale pristatė praėjusių metų atstovė Monika Liu. Tai buvo jau 23-iasis kartas, kuomet Lietuva dalyvavo Eurovizijos dainų konkurse. Lietuvos eurovizinė delegacija, kurią sudarė keliolika asmenų į Liverpulį išvyko balandžio 30 d. – ją sudarė įvairūs LRT darbuotojai ir artimiausi Monikos Linkytės komandos nariai. Lietuvos delegacija atgal į Lietuvą sugrįžo vėlų gegužės 14 vakarą.

Pusfinalyje 

Dar kovo 22-ąją buvo paskelbta, kad Monika Linkytė antrajame pusfinalyje pasirodys penkioliktuoju numeriu. Prieš Moniką Linkytę pasirodė Albanijos, o po jos Australijos atstovai. 

Pirmoji Lietuvos eurovizinė techninė repeticija vyko gegužės 2 dieną, o antroji - gegužės 5-ją, Monika Linkytė taip pat dalyvavo ir keliose generalinėse repeticijose, kurios vyko gegužės 10-11 dienomis.

Pusfinalio pabaigoje, Lietuva buvo paskelbta šeštuoju numeriu, kaip šalis, kuri patenka į finalą. Vėliau, po finalo, kai buvo paskelbti detalūs pusfinalių rezultatai, paaiškėjo, jog Lietuvos atstovė Monika Linkytė antrajame pusfinalyje užėmė ketvirtąją vietą su 110 taškų.

Finale 

Iškart po pirmojo pusfinalio visi į finalą patekę atlikėjai traukė burtus, kurioje finalo dalyje jie pasirodys – Monika Linkytė išsitraukė antrąją finalo pusę. Vėliau renginio prodiuseriai Lietuvai paskyrė dvidešimt antrąją pasirodymo poziciją, tarp Vokietijos ir Izraelio atstovų.

Monika Linkytė dar kartą dalyvavo ir keliose generalinėse repeticijose, kurios vyko gegužės 12-13 dienomis. Gegužės 12 d. įvyko finalo žiuri šou, kuriame visų šalių profesionalios komisijos savo balsus, kurie nulėmė 50% galutinio rezultato. Lietuva finale užėmė vienuoliktąją vietą, surinkusi 127 taškus: 81 iš komisijų balsavimo ir 46 iš žiūrovų.

Balsavimas

Lietuvos gauti taškai

Išdalinti Lietuvos taškai

‎Išsamūs balsavimo rezultatai 
Lietuvos komisijos nariai:
 Jonas Nainys
 Julijus Grickevičius
 Vaidotas Valiukevičius
 Eglė Juozapaitienė
 Nombeko Augustė Khotseng

Taip pat skaitykite 
 Lietuva Eurovizijoje
 Eurovizijos dainų konkursas 2023
 „Pabandom iš naujo! 2020“
 „Pabandom iš naujo! 2021“
 „Pabandom iš naujo! 2022“

Nuorodos 
 LRT svetainės skiltis apie „Euroviziją“
 Visa informacija apie „Pabandom iš naujo! 2023“ (eurovisionworld.com svetainė)

Šaltiniai 

Lietuva Eurovizijos dainų konkurse